b"\n_START_ARTICLE_\nGeorge Minne\n_START_SECTION_\nBiografia\n_START_PARAGRAPH_\nDe 1882 al 1884 estudiava amb Jean Delvin a l'Acad\xc3\xa8mia de les belles arts de Gant. El 1886 va fer amistar amb l'escriptor Maurice Maeterlinck del qual va il\xc2\xb7lustrar les obres Serres (1888) i Soeur B\xc3\xa9atrice (1900)._NEWLINE_El 1890 va exposar unes escultures al grup dels XX a Brussel\xc2\xb7les al qual va afiliar-se un any m\xc3\xa9s tard. El mateix any va anar a Par\xc3\xads per trobar Auguste Rodin, que declinar\xc3\xa0 de rebre'l. De 1895 a 1896 va continuar la seva formaci\xc3\xb3 a l'Acad\xc3\xa8mia de belles arts de Brussel\xc2\xb7les a prop de Charles Van der Stappen._NEWLINE_El 1898 se'n va anar a viure al poble de Sint-Martens-Latem, on va animar el grup d'artistes Albinus Van den Abeele, Valerius De Saedeleer, Albert Servaes i Gustaaf Van de Woestijne, anomenats m\xc3\xa9s tard els simbolistes m\xc3\xadstics. El 1912 va esdevenir professor a l'Acad\xc3\xa8mia de Gant. Durant la guerra se'n va anar amb la seua esposa a viure al Pa\xc3\xads de Gal\xc2\xb7les._NEWLINE_El 1930, Albert I, rei dels belgues li atorg\xc3\xa0 el t\xc3\xadtol de bar\xc3\xb3.\n_START_SECTION_\nLa tem\xc3\xa0tica de George Minne\n_START_PARAGRAPH_\nL'obra de Minne es caracteritza d'un estil simb\xc3\xb2lic: joves asc\xc3\xa8tics, pietats, mare i fill. El moviment simbolista va comen\xc3\xa7ar als anys 1880 a Fran\xc3\xa7a. Els adeptes volien donar un contingut subjectiu a la figura humana, en un context misteri\xc3\xb3s d'erotisme i de mort en reacci\xc3\xb3 contra l'impressionisme i el realisme natural\xc3\xadstic. Contr\xc3\xa0riament a molts artistes, Minne, Fernand Khnopff i Constantin Meunier van fruir de la reconeixen\xc3\xa7a dels cercles art\xc3\xadstiques de la seva \xc3\xa8poca._NEWLINE_El museu Folkwang Museum a Hagen (Alemanya) va adquirir la seva obra m\xc3\xa9s coneguda, La font dels nois (en neerland\xc3\xa8s \xc2\xabDe Knapenfontein\xc2\xbb o \xc2\xabDe fontein der geknielden\xc2\xbb), que m\xc3\xa9s tard es transferir\xc3\xa0 al museu del mateix nom a Essen. N'hi ha c\xc3\xb2pies de bronze al peu del belfort de Gant, al pati del parlament a Brussel\xc2\xb7les i al sepulcre de Robert Long a La Haia."